Document ID: /roh_data/filtered/fineweb-2-filterrobots_roh.jsonl.gz/56073

A Tavau ha in tschupè d'Advent brischà la notg passada ed ha chaschunà in grond donn. Curt avant las 4 la bun'ura ha in vischin vesì ch'i ardeva en il curtin d'enviern ed ha dà alarm. Anc avant ch'ils pumpiers èn arrivads avevan 4 persunas dentant stizzà il fieu cun naiv.
Il team da salvament ha tractà quellas 4 persunas pervi d'ina eventuala tissientada da fim ma nagin n'aveva patì donn. Il donn material percunter munta tenor la polizia a plirs 10millis francs.